Na temelju članka 22. Zakona o odgoju i obrazovanju u osnovnoj i srednjoj školi („Narodne novine“ broj; 87/08., 86/09., 92/10., 105/10.,90/11., 5/12., 16/12., 86/12., 126/12., 94/13., 152/14 i 7/17), Pravilnika o elementima i kriterijima za izbor kandidata za upis u I. razred srednje škole („Narodne novine“ broj; 49/15 i 47/17) i članka 107. Statuta, Srednja škola „Stjepan Ivšić“ Orahovica, objavljuje

**N A T J E Č A J**ZA UPIS UČENIKA U I. RAZRED SREDNJIH ŠKOLA
ZA 2017./2018. ŠKOLSKU GODINU

**1. Prijava i upis učenika u srednju školu**

U srednju školu upisuju se kandidati koji su završili ili završavaju osnovno obrazovanje u 2017. godini. Pod jednakim uvjetima upisuju se kandidati hrvatski državljani, Hrvati iz drugih država, djeca državljana iz država članica Europske unije te kandidati strani državljani iz zemalja izvan Europske unije, ako ispunjavaju propisane uvjete.

U prvi razred srednje škole mogu se upisati kandidati koji do početka školske godine u kojoj upisuju prvi razred srednje škole navršavaju 17 godina. Iznimno, uz odobrenje školskog odbora, u prvi razred srednje škole može se upisati kandidat do navršenih 18 godina, a uz odobrenje Ministarstva, kandidat stariji od 18 godina.

Elementi i kriteriji za upis kandidata u I. razred srednje škole propisani Pravilnikom o elementima i kriterijima za izbor kandidata za upis u I. razred srednje škole koriste se i za upis u međunarodne programe.

Kandidati se na temelju ovog natječaja prijavljuju se za upis u programe obrazovanja preko mrežne stranice: www.upisi.hr kojom pristupaju Nacionalnome informacijskome sustavu prijava i upisa u srednje škole (NISpuSŠ). Postupak prijave i podaci o proceduri upisa objavljeni su u publikaciji „Prijave i upisi u srednje škole za školsku 2017./2018.- Idemo u srednju!“ koja je također dostupna na prethodno navedenoj web adresi.

**2. Programi obrazovanja i uvjeti za upis**

|  |  |  |  |  |  |  |  |
| --- | --- | --- | --- | --- | --- | --- | --- |
| **Naziv i adresa škole** | **Program obrazovanja / zanimanje** | **Trajanje obrazovanja** | **Broj učenika** | **Bodovni prag** | **Nastavni predmeti značajni za izbor kandidata** | **Popis dokumenata koji su uvjet za upis u pojedini program obrazovanja, Popis zdravstvenih zahtjeva** | **Strani jezici koji se izvode kao obvezni nastavni predmeti** |
| **Srednja škola "Stjepan Ivšić", Trg Tina Ujevića 1, 33515 Orahovica** | Opća gimnazija | 4 | 22 |   | Hrvatski jezik, Matematika, I. strani jezik, Povijest, Geografija, Biologija | \*uredno kognitivno funkcioniranje | Engleski jezik, Njemački jezik |
| Komercijalist | 4 | 22 |   | Hrvatski jezik, Matematika, I. strani jezik, Povijest, Geografija, Biologija | **\***potvrda nadležnog školskog liječnika \*uredan vid, uredan sluh, uredna funkcija mišićno-koštanog sustava, uredno kognitivno i emocionalno funkcioniranje | Engleski jezik, Njemački jezik |
| Prodavač | 3 | 6 |   | Hrvatski jezik, Matematika, I. strani jezik | \*potvrda nadležnog školskog liječnika \*uredan vid, raspoznavanje osnovnih boja, uredan sluh, sposobnost funkcionalnog glasovno-jezično-govornog izražavanja u svrhu uspostavljanja komunikacije, uredna funkcija mišićno-koštanog sustava, uredna funkcija srčano-žilnog sustava, uredno kognitivno i emocionalno funkcioniranje | Engleski jezik, Njemački jezik |
| CNC operater/ CNC operaterka | 3 | 10 |   | Hrvatski jezik, Matematika, I. strani jezik | \*liječnička svjedodžba medicine rada \*uredan vid, dubinski (prostorni) vid, raspoznavanje boja, uredna funkcija mišićno-koštanog sustava, uredna funkcija dišnog i srčano-žilnog sustava, uredno kognitivno, emocionalno i psihomotoričko funkcioniranje, uredna funkcija kože na šakama i podlakticama, stabilno stanje svijesti i uredna ravnoteža | Engleski jezik, Njemački jezik |
| Voćar-vinogradar-vinar | 3 | 6 |   | Hrvatski jezik, Matematika, I. strani jezik | \*liječnička svjedodžba medicine rada \*uredan vid, njuh, raspoznavanje osnovnih boja, uredno kognitivno, emocionalno i psihomotoričko funkcioniranje, uredna funkcija srčano-žilnog, dišnog i mišićno-koštanog sustava, uredna funkcija kože na otkrivenim dijelovima tijela, odsutnost alergije na profesionalne alergene | Engleski jezik, Njemački jezik |
| Kuhar-JMO | 3 | 12 |   | Hrvatski jezik, Matematika, I. strani jezik | \*liječnička svjedodžba medicine rada \*ugovor o naukovanju \*uredan vid, sposobnost funkcionalnog glasovno-jezično-govornog izražavanja u svrhu uspostavljanja komunikacije, sposobnost raspoznavanja boja, uredan njuh, uredan okus, uredna funkcija mišićno-koštanog, dišnog i srčano-žilnog sustava, uredna funkcija kože, uredna ravnoteže i stabilno stanje svijesti, uredno kognitivno i emocionalno funkcioniranje, odsutnost alergije na profesionalne alergene | Engleski jezik, Njemački jezik |
| Konobar-JMO | 3 | 10 |   | Hrvatski jezik, Matematika, I. strani jezik | \*liječnička svjedodžba medicine rada \*ugovor o naukovanju \*uredan vid, raspoznavanje osnovnih boja, uredan sluh, sposobnost funkcionalnog glasovno-jezično-govornog izražavanja u svrhu uspostavljanja komunikacije, uredan njuh, uredna funkcija mišićno-koštanog sustava, uredna funkcija dišnog sustava, uredna funkcija srčano-žilnog sustava, uredna funkcija kože na šakama i podlakticama, uredno kognitivno i emocionalno funkcioniranje | Engleski jezik, Njemački jezik |
|  **Napomena:** | Vrednuju se i natjecanja u znanju kako slijedi: opća gimnazija: biologija, komercijalist: biologija, prodavač: biologija, voćar-vinogradar-vinar: biologija, CNC operater/ CNC operaterka: mladi tehničari, kuhar i konobar: biologija |

Kako bi se osigurala točnost cijeloga postupka rangiranja na programe obrazovanja, prilikom upisa kandidati su dužni provjeriti osobne podatke, ocjene iz osnovne škole te, ako ih posjeduju, rezultate državnih i međunarodnih natjecanja, kao i sve ostale upisane podatke koji se nalaze u sustavu NISpuSŠ-u, a u skladu s rokovima navedenim u ovom natječaju.

Ako su podaci netočni, učenici trebaju što prije obavijestiti razrednika u svojoj školi.

**3. Upisni rokovi**

Učenici će se prijavljivati za upis i upisivati u I. razred srednjih škola u školskoj godini 2017./2018. u ljetnome i jesenskomeupisnom roku sukladno opisu postupka i rokovima utvrđenim u točkama 3.1., 3.2. i 3.3.

|  |
| --- |
| **3.1. Ljetni upisni rok** |
| **R.br.** | **Opis postupka** | **Datum** |
| 3.1.1. | Početak prijave obrazovnih programa | 26. 6. 2017. |
| 3.1.2. | Završetak prijave obrazovnih programa koji zahtijevaju dodatne provjere | 2. 7. 2017. |
| 3.1.3. | Provođenje dodatnih ispita i provjera te unos rezultata **(provjera znanja stranog jezika)** | 5. 7. 2017. u 9,00 sati |
| 3.1.4. | Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 26. 6. 2017. |
| 3.1.5. | Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 25. 5. – 26. 6. 2017. |
| 3.1.6. | Unos prigovora na unesene ocjene, natjecanja, rezultate dodatnih provjera i podatke na temelju koji se ostvaruju dodatna prava za upis | 6. -7. 7. 2017. |
| 3.1.7. | Brisanje s lista kandidata koji nisu zadovoljili preduvjete | 10. 7. 2017. |
| 3.1.8. | Završetak prijave obrazovnih programa i početaka ispisa prijavnica  | 10. 7. 2017. |
| 3.1.9. | Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)  | 12. 7. 2017. |
| 3.1.10. | Brisanje s lista kandidata koji nisu zadovoljili preduvjete ili dostavili prijavnice | 12. 7. 2017. |
| 3.1.11. | **Objava konačnih ljestvica poretka** | **13. 7. 2017.** |
| 3.1.12. | Dostava dokumenata koji su uvjet za upis u određeni program obrazovanja (potvrda školske medicine, potvrda obiteljskog liječnika ili liječnička svjedodžba medicine rada, ugovor o naukovanju učenika i ostali dokumenti kojima su ostvarena dodatna prava za upis)srednje škole**Dostava potpisanog obrasca o upisu u I. razred srednje škole (upisnice)** u srednju školu u koju se učenik upisao. | **13. - 14. 7. 2017.** 8,00 - 13,00 satii**18. 7. 2017.** 12,00 - 17,00 sati |
| 3.1.13. | Objava okvirnog broja slobodnih mjesta za jesenski rok | 21. 7. 2017. |
| 3.1.14. | Službena objava slobodnih mjesta za jesenski upisni rok | 11. 8. 2017. |

|  |
| --- |
| **3.2. Jesenski upisni rok** |
| **R.br.** | **Opis postupka** | **Datum** |
| 3.2.1. | Početak prijava u sustav i prijava obrazovnih programa | 21. 8. 2017. |
| 3.2.2. | Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom ureduDostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 21. 8. 2017. |
| 3.2.3. | Završetak prijave obrazovnih programa koji zahtijevaju dodatne provjere | 22. 8. 2017. |
| 3.2.4. | Provođenje dodatnih ispita i provjera te unos rezultata **(provjera znanja stranog jezika)** | 23. 8. 2017.u 9,00 sati |
| 3.2.5. | Unos prigovora na osobne podatke, ocjene, natjecanja, rezultate dodatnih provjera i podatke na temelju koji se ostvaruju dodatna prava za upis Završetak unosa rezultata s popravnih ispita Brisanje s lista kandidata koji nisu zadovoljili preduvjete  | 25. 8. 2017. |
| 3.2.6. | Završetak prijave obrazovnih programa Početak ispisa prijavnica | 28. 8. 2017. |
| 3.2.7. | Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu) Brisanje s lista kandidata koji nisu zadovoljili preduvjete ili dostavili prijavnice | 30. 8. 2017. |
| **3.2.8.** | **Objava konačnih ljestvica poretka** | **31. 8. 2017.** |
| 3.2.9. | Dostava dokumenata koji su uvjet za upis u određeni program obrazovanja (potvrda školske medicine, potvrda obiteljskog liječnika ili liječnička svjedodžba medicine rada, ugovor o naukovanju učenika i ostali dokumenti kojima su ostvarena dodatna prava za upis) srednje škole**Dostava potpisanog obrasca o upisu u I. razred srednje škole (upisnice)** u srednju školu u koju se učenik upisao. | 1. 9. 2017. 8,00 - 13,00 sati |
| 3.2.10. | Objava slobodnih upisnih mjesta nakon jesenskog upisnog roka | 2. 9. 2017. |

|  |  |  |
| --- | --- | --- |
| **3.3. Prijava kandidata s teškoćama u razvoju** | **Ljetni upisni rok** | **Jesenski upisni rok** |
| **R.br.** | **Opis postupka** | **Datum** | **Datum** |
| 3.3.1. | Kandidati s teškoćama u razvoju prijavljuju se Uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 25. 5. – 9. 6. 2017. | 16. i 17. 8. 2017. |
| 3.3.2. | Dostava osobnih dokumenata i svedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 25. 5.–16. 6. 2017. | 16. i 17. 8. 2017. |
| 3.3.3. | Upisna povjerenstva Ureda državne uprave unose navedene odabire u sustav NISpuSŠ | 25. 5.–16. 6. 2017. | 16. i 17. 8. 2017. |
| 3.3.4. | Provođenje dodatnih provjera za učenike s teškoćama u razvoju i unos rezultata u sustav | 19. 6.–20. 6. 2017. | 18. 8. 2017. |
| 3.3.5. | Rangiranje kandidata s teškoćama u razvoju sukladno listama prioriteta | 21. 6. 2017. | 21. 8. 2017. |
| 3.3.6. | Smanjenje upisnih kvota razrednih odjela pojedinih obrazovnih programa | 23. 6. 2017. | 21. 8. 2017. |

**4. Podnošenje prigovora**

Tijekom provedbe postupka prijava i upisa učenika u I. razred srednje škole, učenici i ostali kandidati mogu podnositi usmene i pisane prigovore tijekom provedbe postupka.

Redoviti učenik osnovne škole u RH može usmeno prigovoriti svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

Kandidat koji nema status redovitog učenika osnovne škole u RH (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u RH, ispisao se te želi ponovno upisati prvi razred u drugom obrazovnom programu; kandidat koji je prethodne školske godine završio obrazovanje u RH ali nije upisao srednju školu) može zbog netočno unesenih ocjena ili osobnih podataka usmeno prigovoriti Središnjem prijamnom uredu koji je unio podatke.

U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

U slučaju da učenik pri ocjenjivanju ispita provjere sposobnosti i darovitosti ili znanja nije zadovoljan ocjenom, može pisanim putem podnijeti prigovor srednjoj školi koja je provela ispit.

U slučaju da se utvrdi neregularnost ili nepravilnosti u postupku provedbe ispita, ravnatelj srednje škole na prijedlog upisnog povjerenstva mora otkloniti te nepravilnosti i utvrditi novu ocjenu.

Rokovi za podnošenje prigovora iz ove točke utvrđeni su u točki 3. ovog natječaja.

**5. Podaci o kontaktima**

Za sve upite vezano uz provedbu upisa u Srednjoj školi „Stjepan Ivšić“ na raspolaganju stoje sljedeći kontakti:

|  |  |  |  |
| --- | --- | --- | --- |
| **Ime i prezime** | **Tel:** | **Fax:** | **e-mail:** |
| Zorislav Milković | 033 400 249 | 033 400 248 | ravnatelj@ss-sivsic-orahovica.skole.hr |
| Snježana Konopek | 033 673 482 | 033 400 248 | snjezana.konopek@gmail.com |
| Nevenka Matković | 033 673 482 | 033 400 248 | nevenka.matkovic@os.t-com.hr |

Klasa: 602-01/17-01/28

Urbroj: 2189-38-01-17-01

U Orahovici, 29. svibnja 2017.

 **R a v n a t e l j :**

Zorislav Milković, prof.